Pontypool

Pontypool (walisisk: Pont-y-pŵl) er en by ved elven Lwyd og er administrasjonsby for grevskapsdistriktet i Torfaen, innenfor de historiske grensene til det tradisjonelle grevskapet Monmouthshire i Sør-Wales. «Cwm Lickey, Pontypool:: OS grid ST2698 at Geograph», Geograph.org.uk. I henhold til folketellingen i 2021 har det en befolkning på 29 062.«Pontypool in Torfaen (Wales / Cymru)», City Population

Viktige industrinæringer har tradisjonelt vært jern- og stålproduksjon, kullgruvedrift og virksomhet knyttet til jernbanen. Mange av bedriftene er lagt ned, og byen er i ferd med å bli en soveby for nabobyene Cwmbran og Newport. 

Pontypool var vertskap for den nasjonale kulturmønstringen Eisteddfod i 1924.

 Stedsnavn 
Bynavnet på walisisk – Pont-y-pŵl – har sin opprinnelse fra en bro (pont) knyttet til et basseng i Afon Lwyd. Det walisiske ordet pŵl er et lån fra engelsk pool, «lite vann»,«pool(n.1)», Online Etymology Dictionary og finnes i andre stedsnavn i Gwent. Morgan, Richard (2005): Place-names of Gwent, Llanrwst: Gwasg Carreg Gwalch, s. 179. Pontypool er en engelsk form av det walisiske navnet.

 Beliggenhet 
Pontypool ligger ved elven Afon Lwyd i grevskapskommunen Torfaen. Pontypool ligger ved den østlige kanten av kullfeltene i Sør-Wales, og vokste rundt industrier som jern- og stålproduksjon, kullgruvedrift og jernbanens vekst. En ganske kunstnerisk produksjonsindustri som også blomstret her ved siden av tungindustrien var japanning, en type lakkvarer som oppsto som en europeisk imitasjon av østasiatisk lakkarbeid. Det ble først brukt på møbler, men ble senere mye brukt på små gjenstander i metall. Ordet oppsto på 1600-tallet.«Japanning», Wolverhampton History and Heritage«A Study of the Methods and Operations of Japanning Practice», Automotive Industries (42): 669. 11. mars 1920.

Pontypool har en bemerkelsesverdig historie som en av de tidligste industribyene i Wales. Byen og dens umiddelbare omgivelser var hjemsted for betydelige industrielle og teknologiske innovasjoner, med koblinger til jernindustrien som går tilbake til tidlig på 1400-tallet da en jernsmelteovn ble etablert i Pontymoile (nå en forstaden til Pontypool). Cadw (2012): Pontypool: Understanding Urban Character, Cardiff: Welsh Government, s. 6 I løpet av 1500-tallet, hovedsakelig på grunn av innflytelsen fra Hanbury-familien, utviklet området sin tilknytning til jernindustrien og fortsatte å befeste sin posisjon i 1600-tallet, da utviklingen av byen for alvor begynte. Gjennom 1700- og 1800-tallet ga områdets metallurgiske og utvinningsindustri, sammen med utviklingen av kanaler og jernbaner, drivkraften til utvidelsen av Pontypool og de omkringliggende landsbyene og lokalsamfunnene.

Pontypools vekst fulgte med utviklingen av industrien. Opprinnelig en spredt, landlig bosetning, fant de første vekstsentrene sted i grendene Trosnant og Pontymoile. Etter hvert som fokuset for industri og investeringer i økende grad ble sentrert rundt Pontypool, begynte byen å fremstå som et samlingspunkt for det bredere, spredte samfunnet. Cadw (2012): Pontypool: Understanding Urban Character, Cardiff: Welsh Government, s. 10

 Referanser 

 Eksterne lenker 


Kategori:Byer i Torfaen
Kategori:Brecon Beacons